CELEX: 52018PC0500
Language: ro
Date: 2018-07-05
Title: Propunere de REGULAMENT AL CONSILIULUI de modificare a Regulamentului (UE) 2017/1970 privind stabilirea, pentru anul 2018, a posibilităților de pescuit pentru anumite stocuri de pește și grupuri de stocuri de pește aplicabile în Marea Baltică

COMISIA EUROPEANĂ
            Bruxelles, 5.7.2018
            COM(2018) 500 final
            2018/0264(NLE)
            Propunere de
            REGULAMENT AL CONSILIULUI
            de modificare a Regulamentului (UE) 2017/1970 privind stabilirea, pentru anul 2018, a posibilităților de pescuit pentru anumite stocuri de pește și grupuri de stocuri de pește aplicabile în Marea Baltică 
            
               
         
         
            
               EXPUNERE DE MOTIVE
            
            
               1.CONTEXTUL PROPUNERII
            
            
               Consiliul, prin Regulamentul (UE) 2017/1970 al Consiliului, a stabilit posibilitățile de pescuit pentru heringul din Golful Botnic (subdiviziunile 30-31) în 2018, pe baza și în conformitate cu planul de gestionare multianual pentru Marea Baltică [Regulamentul (UE) 2016/1139]. Cota UE a fost stabilită la 84 599 de tone, corespunzând unui nivel compatibil cu o mortalitate prin pescuit la valoarea punctului MSY, și anume 0,15 pentru partea de stoc care a făcut obiectul evaluării analitice complete puse la dispoziție de ICES. 
            
            
               În 2018, a intrat în vigoare modificarea Regulamentului (UE) 2016/1139 în ceea ce privește valorile MSY pentru stocurile de hering din Golful Botnic, în conformitate cu cel mai recent aviz furnizat de Consiliul Internațional pentru Explorarea Apelor Maritime (ICES). Modificarea majorează valorile numerice de mortalitate prin pescuit corespunzătoare MSY de la 0,11-0,15 la 0,15-0,21 și oferă temeiul juridic pentru a modifica posibilitățile de pescuit respective stabilite în Regulamentul (UE) 2017/1970 al Consiliului.
            
            
               Prezenta propunere stabilește cota UE pentru heringul din Golful Botnic la nivelul de 95 566 de tone, corespunzând unui nivel compatibil cu o mortalitate prin pescuit la valoarea punctului MSY, și anume 0,21.
            
            
               2.REZULTATELE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUI
            
            
               Această temă a fost adusă în discuție și dezbătută de către statele membre vizate în cadrul Consiliului Agricultură și Pescuit din 9-10 octombrie 2017. Comisia a fost de acord să ia în considerare depunerea în regim de urgență a unei propuneri adecvate, pentru a adapta limitele pentru heringul din Golful Botnic din planul de gestionare multianual pentru Marea Baltică în vederea modificării corespunzătoare a posibilităților respective de pescuit în Marea Baltică pentru 2018.
            
            
               Consiliul consultativ pentru Marea Baltică a prezentat poziția sa Comisiei la 15 ianuarie 2018, indicând că ar saluta o modificare rapidă a posibilităților de pescuit în Marea Baltică, care să reflecte cele mai recente avize științifice disponibile după adoptarea planului de gestionare multianual pentru Marea Baltică. În plus, Consiliul a indicat că modificarea în timp util a posibilităților de pescuit în Marea Baltică în ceea ce privește stocul de hering din Golful Botnic ar permite administrațiilor naționale să aloce cotele pescarilor lor fără niciun fel de pierderi sau întreruperi înainte de începutul sezonului de pescuit cu taliane, în luna mai.
            
            
               3.ELEMENTELE JURIDICE ALE PROPUNERII
            
            
               Modificarea propusă vizează modificarea Regulamentului (UE) 2017/1970 al Consiliului, după cum se descrie în continuare.
            
            
               Cifrele din tabel referitoare la hering în zona: Subdiviziunilor 30-31 (HER/30/31.), astfel cum s-a stabilit în anexa la Regulamentul (UE) 2017/1970, trebuie să fie majorate, reflectând modificările în ceea ce privește mortalitatea prin pescuit prevăzute în Regulamentul (UE) 2016/1139, astfel cum a fost modificat ultima dată prin Regulamentul (UE) nr. 2018/YYYY.
            
            
            
            
               2018/0264 (NLE)
            
            
               Propunere de
            
            
               REGULAMENT AL CONSILIULUI
            
            
               de modificare a Regulamentului (UE) 2017/1970 privind stabilirea, pentru anul 2018, a posibilităților de pescuit pentru anumite stocuri de pește și grupuri de stocuri de pește aplicabile în Marea Baltică 
            
            
               CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene, în special articolul 43 alineatul (3),
            
         
         
            
               având în vedere propunerea Comisiei Europene,
            
            
               întrucât:
            
            
               (1)Regulamentul (UE) 2017/1970 al Consiliului
                  1
                stabilește, printre altele, posibilitățile de pescuit pentru heringul din subdiviziunile ICES 30-31 („stocul de hering din Golful Botnic”), în conformitate cu dispozițiile din Regulamentul (UE) 2016/1139 al Parlamentului European și al Consiliului
                  2
               .
            
            
               (2)Regulamentul (UE) 2016/1139 a fost modificat prin Regulamentul (UE) YYYY/XXXX din... în ceea ce privește stocul de hering din Golful Botnic, luând în considerare cele mai recente informații științifice furnizate de ICES
                  3
               .
            
            
               (3) În urma acestei modificări la Regulamentul (UE) 2016/1139, posibilitățile de pescuit pentru stocul de hering din Golful Botnic ar trebui majorate. 
            
            
               (4)Prin urmare, Regulamentul (UE) 2017/1970 ar trebui modificat în consecință.
            
            
               (5)Sezonul principal pentru pescuitul de hering folosind taliane începe în luna mai. Pentru ca statele membre să aloce posibilitățile de pescuit la nivel național în timp util înainte de începerea sezonului, prezentul regulament ar trebui să intre în vigoare în ziua următoare datei publicării sale,
            
            
               ADOPTĂ PREZENTUL REGULAMENT: 
            
            
               Articolul 1
            
            
               În anexa la Regulamentul (UE) 2017/1970, rubrica referitoare la heringul din subdiviziunile ICES 30-31 se înlocuiește cu următorul text: 
            
            
                     
                        „Specie:
                     
                  
                  
                     
                        Hering
                     
                  
                  
                     
                  
                  
                     
                        Zona:
                     
                  
                  
                     
                        Subdiviziunile 30-31
                     
                  
                  
                     
                  
                  
                     
                  
               
                     
                  
                  
                     
                        Clupea harengus
                     
                  
                  
                     
                  
                  
                     
                        (HER/30/31.)
                     
                  
               
                     
                        Finlanda
                     
                  
                  
                     
                        78351
                     
                  
                  
                     
                  
                  
                     
                  
               
                     
                        Suedia
                     
                  
                  
                     
                        17215
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Uniune
                     
                  
                  
                     
                        95566
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                        95566
                     
                  
                  
                     
                  
                  
                     
                        TAC analitică” 
                     
                  
               
                     
                  
               
               Articolul 2
            
            
               Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles,
            
            
               
                     Pentru Consiliu
               
               
                     Președintele
               
            
         
         
            
                  
                     (1)
                  
                        Regulamentul (UE) 2017/1970 al Consiliului din 27 octombrie 2017 privind stabilirea, pentru anul 2018, a posibilităților de pescuit pentru anumite stocuri de pește și grupuri de stocuri de pește, aplicabile în Marea Baltică, și de modificare a Regulamentului (UE) 2017/127 (JO L 281, 31.10.2017, p. 1)
               
               
                  
                     (2)
                  
                        Regulamentul (UE) 2016/1139 al Parlamentului European și al Consiliului din 6 iulie 2016 de stabilire a unui plan multianual pentru stocurile de cod, hering și șprot din Marea Baltică și pentru activitățile de pescuit care exploatează stocurile respective, de modificare a Regulamentului (CE) nr. 2187/2005 al Consiliului și de abrogare a Regulamentului (CE) nr. 1098/2007 al Consiliului (JO L 191, 15.7.2016, p. 1)
               
               
                  
                     (3)
                  
                        Regulamentul (UE) 2018/xxxx al Parlamentului European și al Consiliului din xx xxx 2018 de modificare a Regulamentului (UE) 2016/1139 în ceea ce privește intervalele mortalității prin pescuit și nivelurile de salvgardare pentru anumite stocuri de hering din Marea Baltică (JO…)